รองนายกรัฐมนตรี ตั้งเป้าครึ่งปีหลังเศรษฐกิจไทยดีขึ้น มั่นใจโฉมหน้า ครม.มใหม่เรียกความเชื่อมั่นประเทศได้
ภายหลังมีพระบรมราชโองการโปรดเกล้าฯ แต่งตั้งคณะรัฐมนตรี นายสมคิด จาตุศรีพิทักษ์ รองนายกรัฐมนตรี เชื่อว่า คณะรัฐมนตรีชุดใหม่ มีนโยบาย ที่คล้ายๆกันโดยเฉพาะนโยบายเศรษฐกิจที่หลายพรรคมุ่ง พยายามทำให้ประเทศไทยมีความเข้มแข็ง มีความสามารถสูงในอนาคต และช่วยเหลือฐานรากให้มากยิ่งขึ้น ซึ่งแต่ละพรรคที่มีนโยบาย ก็ส่งรายละเอียดเข้ามา เพื่อนำมาแก้ปัญหาโดยเรื่องเหล่านี้นายกรัฐมนตรีได้รับทราบแล้ว ส่วนความไม่แน่นอนต่างๆที่เกิดขึ้นในช่วง 2-3 เดือนที่ผ่านมานี้ หลังจากนี้จากสถานการณ์ต่างๆ จะดีขึ้น คณะรัฐมนตรีชุดใหม่เตรียมเข้าถวายสัตย์ปฎิญาณเพื่อปฎิบัติหน้าที่ ซึ่งเป็นเรื่องที่ท้าทายสำหรับรัฐบาลชุดนี้ เพราะทุกประเทศจะต้องพบกับปัญหาสงครามทางการค้า เช่นเดียวกัน ดังนั้นประเทศก็ต้องได้รับผลกระทบ คงยากที่จะรอดพ้นจากสถานการณ์เศรษฐกิจโลก แต่จะต้องผ่านไปให้ได้ ทั้งนี้ยังเชื่อว่า หน้าตา ครม.ชุดใหม่ จะสามารถสร้างความเชื่อมั่นจากทุกภาคส่วนได้ เพราะมองว่าสิ่งสำคัญอยู่ที่นโยบายของประเทศ หากทุกคนดำเนินการตามนโยบายที่วางไว้ ก็จะเกิดความเชื่อมั่น ตามมา และย้ำว่าต้องสร้างความเชื่อมั่นในประเทศ ก่อนที่จะให้ต่างชาติมาเชื่อมั่นในตัวประเทศไทย        ส่วนกรณีของตัวเลข จีดีพีนั้น หลังจากครึ่งปีหลังนี้ ก็จะต้องเน้นเศรษฐกิจภายในประเทศ โครงการลงทุนต่างๆ จะต้องไม่ติดขัด ขณะที่กระทรวงการคลังก็เตรียมการในมาตรการกระตุ้นเศรษฐกิจฐานราก ที่ขณะนี้รอารัฐมนตรีใหม่มาขับเคลื่อน โดยเชื่อว่าไม่น่าจะมีปัญหา ทุกอย่างจะสามารถประคับประคองกันต่อไปได้        ส่วนที่ ครม.ชุดใหม่มีรัฐมนตรี 4 คน ในกระทรวงเกษตรและสหกรณ์ นั้น รองนายกรัฐมนตรี มองว่า กระทรวงเกษตรฯเป็นกระทรวงใหญ่ รับผิดชอบภารกิจที่เกี่ยวกับประชาชนทั้งประเทศ ส่วนตัวมองว่ามีความเหมาะสมที่จะมีรัฐมนตรัเข้ามาดูแลเรื่องที่สำคัญของประชาชน